Vilnius, 2021 m. rugsėjo 9 d.

**Ketvirtadienį ir penktadienį vilniečiai kviečiami pasiskiepyti prie „Lidl“ parduotuvių**

**Vilniaus miesto savivaldybė rugsėjo 9-10 dienomis, šį ketvirtadienį ir penktadienį, kviečia vilniečius ir miesto svečius skiepą nuo COVID-19 gauti atvykus prie „Lidl“ parduotuvių sostinėje. Šiomis dienomis prie trijų „Lidl“ parduotuvių Vilniuje bus galima pasiskiepyti skiepų autobuse arba mikroautobuse.**

Rugsėjo 9 d., ketvirtadienį, nuo 10 iki 14 val. bus galima pasiskiepyti prie Virbeliškių g. 2 esančios „Lidl“ parduotuvės, o 15 iki 20 val. mobilusis skiepų kabinetas ant ratų lauks adresu Ateities g. 4A. Prie abiejų parduotuvių bus galima pasiskiepyti Vilniaus miesto savivaldybės skiepų autobuse, kur norinčiųjų lauks 200 vnt. „Comirnaty“ („Pfizer-BioNTech“) ir 100 vnt. „Spikevax“ („Moderna“) dozių.

Penktadienį, rugsėjo 10 d., nuo 16 iki 20 val. pasiskiepyti bus galima prie „Lidl“ parduotuvės Pavilnyje, adresu Juodasis kelias 34. Čia norinčiųjų lauks skiepų autobusiukas, kuriame taip pat bus galima pasirinkti „Comirnaty“ („Pfizer-BioNTech“) arba „Spikevax“ („Moderna“) vakciną. Vilniaus miesto savivaldybė kviečia revakcinacijai Pavilnio gyventojus, kurie pirmąją skiepo dozę jau yra gavę anksčiau ir sulaukę termino antrajam skiepui. Iš viso pasiskiepyti galės apie 300 norinčiųjų.

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Tokia iniciatyva, kai sostinės gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyksta jau ne pirmą kartą. Kiek anksčiau gyventojai turėjo galimybę pasiskiepyti prie „Lidl“ parduotuvių Vilniuje nei Klaipėdoje. Taip pat rugpjūčio 16 dieną buvo galima pasiskiepyti prie 15 „Lidl“ parduotuvių visoje Lietuvoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt